คือหนูกินยาคุมฉุกเฉินเม็ดแรกตอน 21:01น. แล้วต้องกินเม็ดที่2อีกทีตอน 09:01น. แต่หนูลืมกินตะเป็นอะไรไหมคะ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง เมื่อทานเม็ดแรกไปแล้ว ก็ต้องทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมงค่ะ หากไม่ทานเม็ดที่ 2 ประสิทธิภาพในการป้องกันการตั้งครรภ์ก็จะลดลงไปมากค่ะดังนั้น หากทานเม็ดแรกไปเมื่อเวลา 21.01 น. ก็ควรทานเม็ดที่ 2 ภายในเวลา 9.01 น. แต่หากในตอนนี้เลยมา 1 ชั่วโมงแล้ว ก็สามารถที่จะทานได้อยู่ค่ะ โดยประสิทธิภาพก็จะลดลงไปไม่มากนักค่ะสำหรับประสิทธิภาพของยาคุมฉุกเฉินนั้น จะขึ้นอยู่กับความรวดเร็วในการทานเม็ดแรกหลังจากที่มีเพศสัมพันธ์ โดยหากทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 95% หากทานภายใน 12-24 ชั่วโมง จะป้องกันได้ประมาณ 85% หากทานภายใน 24-48 ชั่วโมง จะป้องกันได้ประมาณ 75% และหากทานภายใน 48-72 ชั่วโมง จะป้องกันได้ประมาณ 58%